Godt nytt år! — Nøgne Ø Det Kompromissløse Bryggeri A/S
Vi hos Nøgne Ø ønsker å takke for året som har gått og ønske dere alle et godt nytt år!
I løpet av 2015 brygget/lanserte vi 33 nye brygg. Om det blir like mange i år får tiden vise, men noen planer har vi allerede lagt, samarbeidsbrygg er avtalt, og mange nye, spennende brygg ligger allerede og modner på eikefat.
Skal vi nevne et par eksempler på nyheter som kommer i 2016 så ligger Dragonwort 2.ed. i løypa for lansering, og på sensommeren kommer sannsynligvis Dark Horizon 5.
Etter en rask vareopptelling, har vi satt sammen denne listen med nye brygg i 2015:
Asian Pale Ale (I samarbeid med Caledonian Brewery, brygget for Wetherspoon Real ale festival)
Aquavit Saison
Chaga Stout (I samarbeid med Denali Brewing Co, brygget hos Nøgne Ø)
Foursome (I samarbeid med Ei8htball Brewing)
Imperial Aquavit Porter
Imperial Koji Saison (I samarbeid med Jing-A Brewing Co, brygget hos Nøgne Ø)
Insoumise (I samarbeid med Brasserie du Mont Saléve, brygget hos Nøgne Ø)
Kriek of Telemark (2015)
M.O.L.E (I samarbeid med Central Cerveceria og La Chingoneria, brygget hos Nøgne Ø)
Seaweed Saison (I samarbeid med Dungarwan Brewing Co)
Session IPA (I samarbeid med Naparbier, brygget hos Nøgne Ø)
Ut på Tur 2015 (I samarbeid med Grunerløkka Brygghus, Sundbytunet, Lindheim Ølkompani, Austmann Bryggeri, Amundsen Bryggeri & Spiseri, brygget hos Voss Bryggeri)
Visage de Fruits (I samarbeid med Lindheim Ølkompani, blendet hos Nøgne Ø)
Wet Hop Ale (2.0)
I tillegg har vår sakebrygger Brock Bennet testbrygget ytterligere noen nye saketyper som kan komme på markedet i løpet av året.
I løpet av året skal vi også åpne vårt nye bryggeri. Grunnmuren er klar. Snart skal selve bygget reises og i løpet av sommeren er det planlagt å flytte bryggverk og gjæringstanker over i det nye bryggeriet. Dét blir en milepæl i bryggeriets korte historie!
Nybygget skal tas i bruk fra 2.halvår 2016.
Inn i det gamle bryggeriet flytter vi alle våre eiketønner og foedere som tidligere har vært stablet i en leid låve på Rykene. Resten av Gamle Rygene Kraftstasjon skal deretter pusses opp til å huse kontorer, ny butikk, sakebryggeriet, en pub og et besøkssenter. Vi har ingen detaljerte planer for hvordan det skal se ut til slutt, men idéer og ønsker har vi mer enn nok av.
Vi starter det nye året med en firmatur til Leeds torsdag 7.til lørdag 9.januar, så bryggeriet vil være stengt torsdag 7. og fredag 8.januar.
Vi håper å se dere i løpet av året, enten som besøkende på bryggeriet eller på en eller flere av de mange ølfestivalene og eventene vi skal delta på i 2016!